text:
 EUROPOS KOMISIJA
 Briuselis, 2021 12 16
 COM(2021) 807 final
 2021/0417(NLE)
 Pasiūlymas
 TARYBOS SPRENDIMAS
 dėl pozicijos, kurios Europos Sąjungos vardu turi būti laikomasi šešiasdešimt penktojoje Narkotinių medžiagų komisijos sesijoje, dėl medžiagų įtraukimo į sąrašą pagal 1961 m. Bendrąją narkotinių medžiagų konvenciją su pakeitimais, padarytais 1972 m. protokolu, ir 1971 m. Psichotropinių medžiagų konvenciją
 AIŠKINAMASIS MEMORANDUMAS
 1.Pasiūlymo dalykas
 Šis pasiūlymas yra susijęs su sprendimu, kuriuo nustatoma pozicija, kurios Europos Sąjungos vardu turi būti laikomasi 65-ojoje Narkotinių medžiagų komisijos sesijoje, dėl cheminių medžiagų įtraukimo į 1961 m. JT bendrosios narkotinių medžiagų konvencijos su pakeitimais, padarytais 1972 m. protokolu, ir 1971 m. JT psichotropinių medžiagų konvencijos sąrašus. 65-ąją Narkotinių medžiagų komisijos sesiją numatyta surengti 2022 m. kovo 14–18 d.
 2.PASIŪLYMO APLINKYBĖS
 2.1.1961 m. JT bendroji narkotinių medžiagų konvencija su pakeitimais, padarytais 1972 m. protokolu, ir 1971 m. JT psichotropinių medžiagų konvencija
 1961 m. Jungtinių Tautų (toliau – JT) bendrąja narkotinių medžiagų konvencija su pakeitimais, padarytais 1972 m. protokolu (toliau – Narkotinių medžiagų konvencija)
 1
 , siekiama koordinuotais tarptautiniais veiksmais kovoti su piktnaudžiavimu narkotikais. Yra dvi intervencijos ir kontrolės rūšys, kurios taikomos kartu. Pirma, siekiama narkotikų turėjimą, vartojimą, prekybą jais, jų platinimą, importą, eksportą ir gamybą apriboti taip, kad tai būtų daroma tik medicinos ir mokslo tikslais. Antra, su narkotikų kontrabanda kovojama vykdant tarptautinį bendradarbiavimą, siekiant stabdyti ir atgrasyti narkotikų prekeivius.
 1971 m. Jungtinių Tautų (JT) psichotropinių medžiagų konvencija (toliau – Psichotropinių medžiagų konvencija)
 2
 nustatoma tarptautinė psichotropinių medžiagų kontrolės sistema. Ja buvo reaguojama į išaugusią narkotikų įvairovę ir piktnaudžiavimo jais mastą – įvesta kai kurių sintetinių narkotikų kontrolė, atsižvelgiant, viena vertus, į piktnaudžiavimo jais riziką, kita vertus – į jų terapinę vertę.
 Visos ES valstybės narės yra minėtų konvencijų šalys, o Sąjunga – ne.
 2.2.Narkotinių medžiagų komisija
 Narkotinių medžiagų komisija (toliau – CND) yra JT Ekonomikos ir socialinių reikalų tarybos (toliau – ECOSOC) komisija, o jos funkcijos ir įgaliojimai išdėstyti, inter alia, minėtose dviejose konvencijose. Ją sudaro 53 JT valstybės narės, kurias išrenka ECOSOC. 11 valstybių narių 2022 m. kovo mėn. bus balsavimo teisę turinčios CND narės
 3
 . Sąjunga CND turi stebėtojos statusą.
 2.3.Numatomas Narkotinių medžiagų komisijos teisės aktas
 CND, remdamasi Pasaulio sveikatos organizacijos (toliau – PSO), kuriai pataria Priklausomybės nuo narkotikų ekspertų komitetas, rekomendacijomis, reguliariai iš dalies keičia prie minėtų konvencijų pridedamus medžiagų sąrašus.
 2021 m. lapkričio 18 d. PSO Jungtinių Tautų generaliniam sekretoriui rekomendavo
 4
 įtraukti į konvencijų sąrašus 3 medžiagas, kurių kritinę apžvalgą paskelbė PSO priklausomybės nuo narkotikų ekspertų komitetas.
 CND 65-ojoje sesijoje, kuri vyks Vienoje 2022 m. kovo 14–18 d., prašoma priimti sprendimus dėl šių medžiagų įtraukimo į konvencijų sąrašus.
 3.Pozicija, kurios turi būti laikomasi Sąjungos vardu
 Konvencijų priedų pakeitimai turi tiesioginių padarinių Sąjungos teisės narkotikų kontrolės srityje taikymo sričiai visose valstybėse narėse. 2004 m. spalio 25 d. Tarybos pamatinio sprendimo 2004/757/TVR, nustatančio būtiniausias nuostatas dėl nusikalstamų veikų sudėties požymių ir bausmių neteisėtos prekybos narkotikais srityje (toliau – Pamatinis sprendimas)
 5
 , 1 straipsnio 1 dalyje nustatyta, kad tame pamatiniame sprendime „narkotikai“ yra bet kuri iš medžiagų, kurioms taikoma Narkotinių medžiagų konvencija arba Psichotropinių medžiagų konvencija, ir bet kuri iš medžiagų, išvardytų Pamatinio sprendimo priede. Todėl pamatinis sprendimas taikomas medžiagoms, įtrauktoms į Narkotinių medžiagų konvencijos ir Psichotropinių medžiagų konvencijos sąrašus. Taigi bet kokie šių konvencijų sąrašų pakeitimai turi tiesioginį poveikį bendroms ES taisyklėms ir keičia jų taikymo sritį pagal Sutarties dėl Europos Sąjungos veikimo (SESV) 3 straipsnio 2 dalį; Taip yra nepriklausomai nuo to, ar atitinkamai medžiagai jau taikomos kontrolės priemonės Sąjungoje
 6
 .
 Europos narkotikų ir narkomanijos stebėsenos centras aktyviai stebi šias tris medžiagas (brorfiną, metonitazeną, eutiloną), kurių tarptautinę kontrolę rekomendavo PSO
 7
 .
 Komisijos pasiūlyme dėl Sąjungos pozicijos siūloma remti PSO rekomendacijas, nes jos atitinka dabartinę mokslo žinių padėtį. Šių naujų psichoaktyviųjų medžiagų įtraukimas į konvencijų sąrašus taip pat paremtas Europos narkotikų ir narkomanijos stebėsenos centro Europos naujų narkotinių medžiagų duomenų bazėje sukaupta informacija.
 Būtina, kad Taryba nustatytų Sąjungos poziciją, pateiktiną CND posėdyje, kuriame bus sprendžiama dėl medžiagų įtraukimo į sąrašus. Dėl Sąjungos stebėtojos statusui būdingų apribojimų šią poziciją turi išreikšti valstybės narės, kurios bus CND narės 2022 m. kovo mėn., veikdamos kartu Sąjungos interesų labui CND. Sąjunga nėra šių konvencijų šalis, tačiau šioje srityje turi išimtinę kompetenciją.
 Šiuo tikslu Komisija teikia pasiūlymą dėl Sąjungos pozicijos, kurią Europos Sąjungos vardu turi išreikšti valstybės narės, kurios bus CND narės 2022 m. kovo mėn., 65-ojoje CND sesijoje dėl medžiagų įtraukimo į Narkotinių medžiagų konvencijos ir Psichotropinių medžiagų konvencijos sąrašus. Tai septintas kartas, kai Komisija teikia tokį pasiūlymą dėl Sąjungos pozicijos
 8
 . Taryba priėmė Sąjungos pozicijas
 9
 , todėl ankstesniuose CND posėdžiuose dėl įtraukimo į tarptautinius sąrašus ES laikėsi vieningai – CND dalyvaujančios valstybės narės, laikydamosi priimtos Sąjungos pozicijos
 10
 , balsavimu pritarė įtraukimui į sąrašus.
 4.TEISINIS PAGRINDAS
 4.1.Procedūrinis teisinis pagrindas
 Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.
 SESV 218 straipsnio 9 dalis taikoma neatsižvelgiant į tai, ar Sąjunga yra organo narė arba susitarimo šalis
 11
 . Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
 12
 .
 CND yra „susitarimu įsteigtas organas“, kaip apibrėžta šiame straipsnyje, kadangi tai yra Jungtinių Tautų Ekonominės ir Socialinės Tarybos (ECOSOC) įsteigtas organas, kuriam pavestos konkrečios užduotys pagal Narkotinių medžiagų konvenciją ir Psichotropinių medžiagų konvenciją.
 CND sprendimai dėl medžiagų įtraukimo į sąrašą yra „teisinę galią turintys aktai“, kaip apibrėžta SESV 218 straipsnio 9 dalyje. Vadovaujantis Narkotinių medžiagų konvencija ir Psichotropinių medžiagų konvencija, CND sprendimai automatiškai tampa privalomi, nebent per nustatytą laikotarpį viena iš šalių sprendimą pateikia ECOSOC peržiūrėti
 13
 . ECOSOC sprendimai šiuo klausimu yra galutiniai. CND sprendimai dėl medžiagų įtraukimo į sąrašus taip pat turi teisinį poveikį ES teisės sistemai remiantis Sąjungos teise, nes jie gali turėti lemiamos įtakos ES teisės aktų turiniui, visų pirma Tarybos pamatiniam sprendimui 2004/757/TVR. Konvencijų sąrašų pakeitimai turi tiesioginių padarinių šios ES teisinės priemonės taikymo sričiai.
 Numatomu aktu Susitarimo institucinė struktūra nepapildoma ir nekeičiama.
 Todėl siūlomo sprendimo procedūrinis teisinis pagrindas yra SESV 218 straipsnio 9 dalis.
 4.2.Materialinis teisinis pagrindas
 Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio.
 Pagrindinis numatomo akto tikslas ir turinys yra susiję su neteisėta prekyba narkotikais.
 Todėl siūlomo sprendimo materialinis teisinis pagrindas yra SESV 83 straipsnio 1 dalis, kurioje neteisėta prekyba narkotikais yra įvardyta kaip viena iš nusikaltimų sričių, turinčių konkretų tarpvalstybinį pobūdį, ir Europos Parlamentui ir Tarybai suteikiami įgaliojimai nustatyti minimalias taisykles dėl nusikalstamų veikų ir sankcijų apibrėžimo neteisėtos prekybos narkotikais srityje.
 4.3.Kintamoji geometrija
 Danijai yra privalomas iki 2018 m. lapkričio 21 d. taikomas Tarybos pamatinis sprendimas 2004/757/TVR, kurio 1 straipsnyje teigiama, kad „narkotikai“ yra bet kuri iš medžiagų, kurioms taikoma Narkotinių medžiagų konvencija arba Psichotropinių medžiagų konvencija.
 Kadangi CND sprendimai dėl medžiagų įtraukimo į sąrašus daro poveikį bendroms taisyklėms neteisėtos prekybos narkotikais srityje, kurios Danijai yra privalomos, Danija dalyvauja priimant Tarybos sprendimą, kuriuo nustatoma pozicija, kurios Sąjungos vardu turi būti laikomasi priimant tokius sprendimus dėl medžiagų įtraukimo į sąrašą.
 Airijai pamatinis sprendimas yra privalomas, todėl ji dalyvauja priimant Tarybos sprendimą, kuriuo nustatoma pozicija, kurios Sąjungos vardu turi būti laikomasi priimant tokius sprendimus dėl medžiagų įtraukimo į sąrašą.
 4.4.Išvada
 Šio pasiūlymo teisinis pagrindas yra SESV 83 straipsnio 1 dalis kartu su 218 straipsnio 9 dalimi.
 5.POVEIKIS BIUDŽETUI
 Poveikio biudžetui nėra.
 2021/0417 (NLE)
 Pasiūlymas
 TARYBOS SPRENDIMAS
 dėl pozicijos, kurios Europos Sąjungos vardu turi būti laikomasi šešiasdešimt penktojoje Narkotinių medžiagų komisijos sesijoje, dėl medžiagų įtraukimo į sąrašą pagal 1961 m. Bendrąją narkotinių medžiagų konvenciją su pakeitimais, padarytais 1972 m. protokolu, ir 1971 m. Psichotropinių medžiagų konvenciją
 EUROPOS SĄJUNGOS TARYBA,
 atsižvelgdama į Sutartį dėl Europos Sąjungos veikimo, ypač į jos 83 straipsnio 1 dalį kartu su 218 straipsnio 9 dalimi,
 atsižvelgdama į Europos Komisijos pasiūlymą,
 kadangi:
 (1)1961 m. Jungtinių Tautų (toliau – JT) bendroji narkotinių medžiagų konvencija su pakeitimais, padarytais 1972 m. protokolu
 14
 (toliau – Narkotinių medžiagų konvencija), įsigaliojo 1975 m. rugpjūčio 8 d.;
 (2)vadovaujantis Narkotinių medžiagų konvencijos 3 straipsniu Narkotinių medžiagų komisija gali priimti sprendimą į tos konvencijos sąrašus įtraukti medžiagas. Pakeitimus prieduose ji gali daryti tik vadovaudamasi Pasaulio sveikatos organizacijos (toliau – PSO) rekomendacijomis, tačiau ji taip pat gali nuspręsti nedaryti PSO rekomenduojamų pakeitimų;
 (3)1971 m. Jungtinių Tautų (JT) psichotropinių medžiagų konvencija
 15
 (toliau – Psichotropinių medžiagų konvencija) įsigaliojo 1976 m. rugpjūčio 16 d.;
 (4)vadovaujantis Psichotropinių medžiagų konvencijos 2 straipsniu Narkotinių medžiagų komisija, remdamasi PSO rekomendacijomis, gali priimti sprendimą į tos konvencijos sąrašus įtraukti medžiagas arba jas iš jų išbraukti. Ji turi didelę veiksmų laisvę atsižvelgti į ekonominius, socialinius, teisinius, administracinius ir kitus veiksnius, tačiau negali imtis savavališkų veiksmų;
 (5)abiejų konvencijų sąrašų pakeitimai turi tiesioginių padarinių Sąjungos teisės narkotikų kontrolės srityje taikymo sričiai. Tarybos pamatinis sprendimas 2004/757/TVR
 16
 taikomas medžiagoms, įtrauktoms į šių konvencijų sąrašus. Taigi bet kokie šių konvencijų sąrašų pakeitimai turi tiesioginį poveikį bendroms Sąjungos taisyklėms ir keičia jų taikymo sritį pagal Sutarties dėl Europos Sąjungos veikimo 3 straipsnio 2 dalį;
 (6)Narkotinių medžiagų komisija šešiasdešimt penktojoje sesijoje, kuri vyks Vienoje 2022 m. kovo 14–18 d., turėtų priimti sprendimus dėl 3 naujų cheminių medžiagų įtraukimo į minėtų konvencijų sąrašus;
 (7)Sąjunga Narkotinių medžiagų konvencijos ir Psichotropinių medžiagų konvencijos nėra pasirašiusi. Narkotinių medžiagų komisijoje, kurioje 2022 m. kovo mėn. balsavimo teisę turės vienuolika valstybių narių, ji turi stebėtojos statusą ir balsavimo teisių neturi
 17
 . Todėl būtina, kad Taryba įgaliotų valstybes nares išreikšti Sąjungos poziciją dėl cheminių medžiagų įtraukimo į Bendrosios narkotinių medžiagų konvencijos ir Psichotropinių medžiagų konvencijos sąrašus, kadangi sprendimai dėl naujų cheminių medžiagų įtraukimo į konvencijų sąrašus priklauso išimtinei Sąjungos kompetencijai;
 (8)PSO rekomendavo įtraukti dvi naujas medžiagas į Narkotinių medžiagų konvencijos I sąrašą, ir vieną naują medžiagą – į Psichotropinių medžiagų konvencijos II sąrašą
 18
 ;
 (9)visas medžiagas, kurių apžvalgą paskelbė PSO priklausomybės nuo narkotikų ekspertų komitetas (toliau – Ekspertų komitetas) ir kurias PSO rekomendavo įtraukti į sąrašus, Europos narkotikų ir narkomanijos stebėsenos centras stebi kaip naujas psichoaktyviąsias medžiagas, kaip numatyta Europos Parlamento ir Tarybos reglamente (EB) Nr. 1920/2006
 19
 ;
 (10)remiantis Ekspertų komiteto vertinimu, brorfinas (cheminis pavadinimas: 1-{1-[1-(4-bromofenil)etil]piperidin-4-il}-1,3-dihidro-2H-benzimidazol-2-onas) yra sintetinis opioidas, panašus į kitus sintetinius opioidus, tokius kaip morfinas ir fentanilis. Brorfiną galima perdirbti į bezitramidą, kuris yra į Bendrosios narkotinių medžiagų konvencijos I sąrašą įtrauktas opioidas. Brorfinas nėra naudojamas gydymo tikslais, jam nėra suteiktas vaisto rinkodaros leidimas. Yra pakankamai įrodymų, kad brorfinu yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja brorfiną įtraukti į Narkotinių medžiagų konvencijos I sąrašą;
 (11)brorfino aptikta 4 valstybėse narėse ir bent 3 valstybėse narėse jam taikomos kontrolės priemonės. Jis siejamas su vienu nemirtino apsinuodijimo atveju ir šiuo metu jį aktyviai stebi Europos narkotikų ir narkomanijos stebėsenos centras;
 (12)todėl valstybės narės turėtų laikytis pozicijos įtraukti brorfiną į Narkotinių medžiagų konvencijos I sąrašą;
 (13)remiantis Ekspertų komiteto vertinimu, metonitazenas (cheminis pavadinimas: N,N-dietil-2-[(4-metoksifenil)metil]-5-nitro-1H-benzimidazol-1-etanaminas) yra sintetinis opioidas, struktūriškai panašus į izotonitazeną ir etonitazeną, kurie abu yra įtraukti į Bendrosios narkotinių medžiagų konvencijos I sąrašą. Metonitazenas buvo tiriamas taikant ikiklinikinius modelius jo analgetiniam poveikiui nustatyti, tačiau nėra nustatyta, kad jį būtų galima naudoti gydymo tikslais. Yra pakankamai įrodymų, kad metonitazenu yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja metonitazeną įtraukti į Narkotinių medžiagų konvencijos I sąrašą;
 (14)metonitazeno aptikta 3 valstybėse narėse ir bent 3 valstybėse narėse jam taikomos kontrolės priemonės. Jis siejamas su vienu mirties atveju ir šiuo metu jį aktyviai stebi Europos narkotikų ir narkomanijos stebėsenos centras;
 (15)todėl valstybės narės turėtų laikytis pozicijos įtraukti metonitazeną į Narkotinių medžiagų konvencijos I sąrašą;
 (16)remiantis Ekspertų komiteto vertinimu, eutilonas (cheminis pavadinimas: 1-(1,3-benzodioksol-5-il)-2-(etilamino)butan-1-onas) yra sintetinis katinonas, savo chemine struktūra ir farmakologiškai panašus į amfetaminus ir katinonus, kuriems jau taikoma tarptautinė kontrolė. Susiję katinonai, pavyzdžiui, metilonas ir N-etilnorpentilonas, yra įtraukti į 1971 m. Psichotropinių medžiagų konvencijos II sąrašą; nėra žinoma apie eutilono naudojimą gydymo tikslais, jam nėra suteiktas vaisto rinkodaros leidimas. Yra pakankamai įrodymų, kad eutilonu yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja eutiloną įtraukti į Psichotropinių medžiagų konvencijos II sąrašą;
 (17)eutilono aptikta 20 valstybių narių ir bent 2 valstybėse narėse jam taikomos kontrolės priemonės. Ši medžiaga siejama su vienu nemirtino apsinuodijimo atveju ir jos aptikta trijuose biologiniuose mėginiuose, siejamuose su sunkiais nepageidaujamais reiškiniais; eutiloną šiuo metu aktyviai stebi Europos narkotikų ir narkomanijos stebėsenos centras;
 (18)todėl valstybės narės turėtų laikytis pozicijos įtraukti eutiloną į Psichotropinių medžiagų konvencijos II sąrašą;
 (19)tikslinga nustatyti poziciją, kurios Sąjungos vardu turi būti laikomasi Narkotinių medžiagų komisijoje, kadangi sprendimai dėl šių 3 medžiagų įtraukimo į įvairius sąrašus gali labai paveikti Sąjungos teisės aktų turinį, visų pirma Pamatinį sprendimą 2004/757/TVR;
 (20)Sąjungos poziciją vieningai pareiškia valstybės narės, kurios yra Narkotinių medžiagų komisijos narės;
 (21)Danijai Pamatinis sprendimas 2004/757/TVR yra privalomas, todėl ji dalyvauja priimant ir taikant šį sprendimą;
 (22)Airijai Pamatinis sprendimas 2004/757/TVR yra privalomas, todėl ji dalyvauja priimant ir taikant šį sprendimą,
 PRIĖMĖ ŠĮ SPRENDIMĄ:
 1 straipsnis
 Pozicija, kurios Sąjungos vardu turi būti laikomasi 2022 m. kovo 14–18 d. Narkotinių medžiagų komisijos šešiasdešimt penktojoje sesijoje, kai to organo prašoma priimti sprendimus dėl medžiagų įtraukimo į 1961 m. Jungtinių Tautų bendrosios narkotinių medžiagų konvencijos su pakeitimais, padarytais 1972 m. protokolu, ir 1971 m. Jungtinių Tautų psichotropinių medžiagų konvencijos sąrašus, išdėstyta šio sprendimo priede.
 2 straipsnis
 1 straipsnyje nurodytą poziciją vieningai išreiškia valstybės narės, kurios yra Narkotinių medžiagų komisijos narės.
 3 straipsnis
 Šis sprendimas pagal Sutartis skirtas valstybėms narėms.
 Priimta Briuselyje
 Tarybos vardu
 Pirmininkas
 (1)
 Jungtinių Tautų sutarčių rinkinys, 978 t., Nr. 14152.
 (2)
 Jungtinių Tautų sutarčių rinkinys, 1019 t., Nr. 14956.
 (3)
 Austrija, Belgija, Prancūzija, Vokietija, Vengrija, Italija, Nyderlandai, Lenkija, Slovėnija, Ispanija ir Švedija.
 (4)
 https://cdn.who.int/media/docs/default-source/controlled-substances/unsg-expert-committee-on-drug-dependence.pdf?sfvrsn=d608e00c_5
 (5)
 OL L 335, 2004 11 11, p. 8, su pakeitimais, padarytais 2017 m. lapkričio 15 d. Europos Parlamento ir Tarybos direktyva (ES) 2017/2103, kuria, siekiant į termino „narkotikas“ apibrėžtį įtraukti naujų psichoaktyviųjų medžiagų, iš dalies keičiamas Tarybos pamatinis sprendimas 2004/757/TVR ir kuria panaikinamas Tarybos sprendimas 2005/387/TVR, OL L 305, 2017 11 21, p. 12.
 (6)
 Žr. pamatinio sprendimo priedą.
 (7)
 Daugiau informacijos apie aktyvios stebėsenos poveikį:
 https://www.emcdda.europa.eu/system/files/publications/12213/downloads/Guidance%20Note%206-%20Intensive%20monitoring.pdf
 .
 (8)
 COM(2017) 72 final; COM(2018) 31 final; COM(2018) 862 final; COM(2019) 631 final; COM(2019) 624 final; COM(2020) 659 final, COM (2020) 814 final.
 (9)
 Tarybos priimta atitinkamai 2017 m. kovo 7 d., 2018 m. vasario 27 d., 2019 m. kovo 5 d., 2020 m. vasario 11 d., 2020 m. lapkričio 17 d. ir 2021 m. kovo 8 d.
 (10)
 Su viena išimtimi, dėl kurios vykdoma pažeidimo nagrinėjimo procedūra.
 (11)
 2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 64 punktas.
 (12)
 2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.
 (13)
 Narkotinių medžiagų konvencijos 3 straipsnio 7 dalis; Psichotropinių medžiagų konvencijos 2 straipsnio 7 dalis.
 (14)
 Jungtinių Tautų sutarčių rinkinys, 978 t., Nr. 14152.
 (15)
 Jungtinių Tautų sutarčių rinkinys, 1019 t., Nr. 14956.
 (16)
 2004 m. spalio 25 d. Tarybos pamatinis sprendimas 2004/757/TVR, nustatantis būtiniausias nuostatas dėl nusikalstamų veikų sudėties požymių ir bausmių neteisėtos prekybos narkotikais srityje (OL L 335, 2004 11 11, p. 8).
 (17)
 Austrija, Belgija, Prancūzija, Vokietija, Vengrija, Italija, Nyderlandai, Lenkija, Slovėnija, Ispanija ir Švedija.
 (18)
 https://cdn.who.int/media/docs/default-source/controlled-substances/unsg-expert-committee-on-drug-dependence.pdf?sfvrsn=d608e00c_5
 (19)
 2006 m. gruodžio 12 d. Europos Parlamento ir Tarybos reglamentas (EB) Nr. 1920/2006 dėl Europos narkotikų ir narkomanijos stebėsenos centro (OL L 376, 2006 12 27, p. 1).
 ---documentbreak---
 EUROPOS KOMISIJA
 Briuselis, 2021 12 16
 COM(2021) 807 final
 PRIEDAS
 prie
 Pasiūlymo dėl Tarybos sprendimo
 dėl pozicijos, kurios Europos Sąjungos vardu turi būti laikomasi šešiasdešimt penktojoje Narkotinių medžiagų komisijos sesijoje, dėl medžiagų įtraukimo į sąrašą pagal 1961 m. Bendrąją narkotinių medžiagų konvenciją su pakeitimais, padarytais 1972 m. protokolu, ir 1971 m. Psichotropinių medžiagų konvenciją
 PRIEDAS
 Pozicija, kurios turi laikytis valstybės narės, kurios yra Narkotinių medžiagų komisijos narės, veikdamos kartu Sąjungos interesų labui 2022 m. kovo 14–18 d. šešiasdešimt penktojoje Narkotinių medžiagų komisijos sesijoje dėl medžiagų kontrolės taikymo srities pakeitimų:
 (1)medžiaga brorfinas turi būti įtraukta į Narkotinių medžiagų konvencijos I sąrašą;
 (2)medžiaga metonitazenas turi būti įtraukta į Narkotinių medžiagų konvencijos I sąrašą;
 (3)medžiaga eutilonas turi būti įtraukta į Psichotropinių medžiagų konvencijos II sąrašą.


type: wikipedia

text:
 Úmrtia
 6. jún – Anne Bancroft, americká herečka, držiteľka Oscara (* 1931)
 11. jún – Zoltán Jakuš, slovenský generál (* 1922)
 13. jún – Lane Smith, americký herec (* 1936)
 16. jún – Eva Jakoubková, česká herečka (* 1952)
 17. jún – Jaroslav Ševčík, slovenský tanečný choreograf, režisér umeleckých programov a profesionálny tanečník (* 1932)
 20. jún – Jack Kilby, americký elektroinžinier, vynálezca integrovaného obvodu (* 1923)
 25. jún – Jiří Kodet, český herec (* 1937)
 Udalosti
 18. jún (sobota)
 Slovenskí hádzanári sa po víťazstve nad mužstvom Rakúska prebojovali na budúcoročné Majstrovstvá Európy.
 V Bruseli zlyhalo rokovanie o novom rozpočte Európskej únie.
 11. jún (sobota)
 Pred slovenskou ambasádou v Bagdade sa odpálil samovražedný atentátnik. Pri útoku nebol zranený nikto z nášho zastupiteľstva.
 7. jún (utorok)
 Po platnom, ale neúspešnom prvom kole prezidentských volieb v Maďarsku dnes pokračuje hlasovanie poslancov. Kandidátmi zostávajú Katalin Sziliová a László Sólyom. SME
 6. jún (pondelok)
 Dvaja slovenskí kamionisti zahynuli pri sobotňajšej nehode v alpskom tuneli Fréjus medzi Francúzskom a Talianskom. SME
 5. jún (nedeľa)
 Alpský tunel Fréjus, jedno z najdôležitejších cestných spojení medzi Francúzskom a Talianskom, ostane uzavretý na neurčitý čas. SME
 4. jún (sobota)
 Palestínsky prezident Mahmúd Abbás oznámil dnes odloženie palestínskych parlamentných volieb, ktoré sa mali pôvodne uskutočniť 17. júla. SME
 3. jún (piatok)
 Švédsky premiér Göran Persson sa vyslovil za okamžité zastavenie ratifikačného procesu európskej ústavy vo svojej krajine. SME
 2. jún (štvrtok)
 Francúzsko a Holandsko povedalo „nie“ euroústave.
 1. jún (streda)
 Účasť na referende o ústave Európskej únie v Holandsku prekročila dnes popoludní 30 percent. SME
 Udalosti v minulosti
 pozri zoznam mesiacov podľa rokov pre podrobnejší zoznam.
 2005: január február marec apríl máj
 2005


type: contracts

jurisdiction: EU

text:
 13.12.2012
 MT
 Il-Ġurnal Uffiċjali tal-Unjoni Ewropea
 L 341/6
 DEĊIŻJONI TAL-KUMITAT KONĠUNT TAŻ-ŻEE
 Nru 156/2012
 tat-28 ta’ Settembru 2012
 li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim ŻEE
 IL-KUMITAT KONĠUNT TAŻ-ŻEE,
 Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
 Billi:
 (1)
 L-Anness II għall-Ftehim kien emendat bid-Deċiżjoni tal-Kumitat Konġunt taż-ŻEE Nru 144/2012 tat-13 ta’ Lulju 2012 (1).
 (2)
 Ir-Regolament tal-Kummissjoni (UE) Nru 130/2012 tal-15 ta’ Frar 2012 li jikkonċerna r-rekwiżiti għall-approvazzjoni tat-tip ta’ vetturi bil-mutur fir-rigward tal-aċċess u l-manuvrabbiltà tal-vettura u li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (2) għandu jiġi inkorporat fil-Ftehim,
 ADOTTA DIN ID-DEĊIŻJONI:
 Artikolu 1
 Il-punt li ġej għandu jiddaħħal wara l-punt 45zzm (ir-Regolament tal-Kummissjoni (UE) Nru 406/2010) tal-Kapitolu I tal-Anness II għall-Ftehim:
 “45zzn.
 32012 R 0130: Ir-Regolament tal-Kummissjoni (UE) Nru 130/2012 tal-15 ta’ Frar 2012 li jikkonċerna r-rekwiżiti għall-approvazzjoni tat-tip ta’ vetturi bil-mutur fir-rigward tal-aċċess u l-manuvrabbiltà tal-vettura u li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 43, 16.2.2012, p. 6).”
 Artikolu 2
 It-testi tar-Regolament (UE) Nru 130/2012 bil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
 Artikolu 3
 Din id-DeċIżjoni għandha tidħol fis-seħħ fl-1 ta’ Novembru 2012, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
 Artikolu 4
 Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
 Magħmul fi Brussell, it-28 ta’ Settembru 2012.
 Għall-Kumitat Konġunt taż-ŻEE
 Il-President
 Atle LEIKVOLL
 (1) ĠU L 309, 8.11.2012, p. 29.
 (2) ĠU L 43, 16.2.2012, p. 6.
 (*) L-ebda rekwiżiti kostituzzjonali ma huma indikati.


type: legislation

text:
 17.5.2018
 NL
 Publicatieblad van de Europese Unie
 L 122/11
 UITVOERINGSVERORDENING (EU) 2018/723 VAN DE COMMISSIE
 van 16 mei 2018
 tot wijziging van de bijlagen I en II bij Verordening (EG) nr. 1099/2009 van de Raad inzake de bescherming van dieren bij het doden wat het toelaten van bedwelming door luchtdrukverlaging betreft
 (Voor de EER relevante tekst)
 DE EUROPESE COMMISSIE,
 Gezien het Verdrag betreffende de werking van de Europese Unie,
 Gezien Verordening (EG) nr. 1099/2009 van de Raad van 24 september 2009 inzake de bescherming van dieren bij het doden (1), en met name artikel 4, lid 2, en artikel 14, lid 3, eerste alinea, onder b),
 Na raadpleging van het Permanent Comité voor planten, dieren, levensmiddelen en diervoeders,
 Overwegende hetgeen volgt:
 (1)
 Bijlage I bij Verordening (EG) nr. 1099/2009 bevat de lijst van toegelaten bedwelmingsmethoden, bijbehorende specificaties en specifieke voorschriften voor bepaalde methoden.
 (2)
 In bijlage II bij Verordening (EG) nr. 1099/2009 zijn de vereisten met betrekking tot de indeling, bouw en uitrusting van slachthuizen vastgesteld.
 (3)
 Naar aanleiding van een door een particuliere ondernemer ingediend verzoek heeft de Commissie de Europese Autoriteit voor voedselveiligheid („EFSA”) verzocht een advies uit te brengen over bedwelming door luchtdrukverlaging („de methode”) voor het bedwelmen van voor vleesproductie gehouden kippen (vleeskippen).
 (4)
 In haar advies van 25 oktober 2017 (2) heeft de EFSA vastgesteld dat:
 —
 de methode, in termen van dierenwelzijn, minstens kan worden beschouwd als gelijkwaardig met ten minste één van de momenteel beschikbare bedwelmingsmethoden;
 —
 de methode slechts geldig is onder bepaalde voorwaarden, met name: de technische specificaties (zoals de snelheid van de drukverlaging, de duur van elke fase en de totale blootstellingsduur), de kenmerken van de dieren (vleeskippen) en bepaalde omgevingsomstandigheden (zoals de temperatuur en de vochtigheidsgraad);
 —
 de toelating beperkt is tot vleeskippen met een gewicht tot 4 kg en niet kan worden uitgebreid naar andere categorieën vogels.
 (5)
 Om de bevoegde autoriteiten in staat te stellen regelmatige controles uit te voeren op de naleving van die voorwaarden, moeten specifieke vereisten voor die methode worden vastgesteld.
 (6)
 De methode wordt, behalve voor commerciële slachting, ook geschikt geacht voor het doden van kippen in het geval van ruiming.
 (7)
 De methode is ook geschikt in andere gevallen waarbij het doden van een groot aantal kippen noodzakelijk is om andere redenen dan volksgezondheid, diergezondheid, dierenwelzijn of het milieu.
 (8)
 Aangezien de methode in termen van dierenwelzijn gelijkwaardig is met ten minste één van de bestaande toegelaten methoden, is het nodig bijlage I bij Verordening (EG) nr. 1099/2009 te wijzigen.
 (9)
 Om te zorgen voor doeltreffende uitvoering van en toezicht op de methode, moeten bepaalde specifieke vereisten met betrekking tot de indeling, bouw en uitrusting worden nageleefd. Om die reden moet ook bijlage II bij Verordening (EG) nr. 1099/2009 worden gewijzigd.
 (10)
 De bijlagen I en II bij Verordening (EG) nr. 1099/2009 moeten derhalve dienovereenkomstig worden gewijzigd.
 (11)
 De in deze verordening vervatte maatregelen zijn in overeenstemming met het advies van het Permanent Comité voor planten, dieren, levensmiddelen en diervoeders,
 HEEFT DE VOLGENDE VERORDENING VASTGESTELD:
 Artikel 1
 Verordening (EG) nr. 1099/2009 wordt als volgt gewijzigd:
 1)
 Bijlage I wordt als volgt gewijzigd:
 a)
 tabel 3 van hoofdstuk I wordt als volgt gewijzigd:
 i)
 de titel van tabel wordt vervangen door:
 „Methoden met atmosfeerbeheersing”;
 ii)
 de volgende rij 7 wordt toegevoegd:
 Nr.
 Naam
 Beschrijving
 Gebruiksvoorschriften
 Cruciale parameters
 Specifieke voorschriften in hoofdstuk II van deze bijlage
 „7
 Bedwelming door luchtdrukverlaging
 Blootstelling van dieren bij bewustzijn aan geleidelijke luchtdrukverlaging met vermindering van de beschikbare zuurstof tot minder dan 5 %.
 Vleeskippen met een gewicht tot 4 kg levend gewicht
 Slachten, ruiming en andere situaties
 Snelheid van de drukverlaging
 Duur van de blootstelling
 Omgevingstemperatuur en vochtigheidsgraad
 Punten 10.1 tot en met 10.5”
 b)
 in hoofdstuk II wordt het volgende punt 10 toegevoegd:
 „10. Bedwelming door luchtdrukverlaging
 10.1. Tijdens de eerste fase is de drukverlaging niet groter dan het equivalent van een drukvermindering van standaard atmosferische druk op zeeniveau van 760 naar 250 torr gedurende een tijdspanne van niet minder dan 50 seconden.
 10.2. Tijdens de tweede fase wordt binnen de volgende 210 seconden minimaal een standaard atmosferische druk op zeeniveau van 160 torr bereikt.
 10.3. De druk-tijdcurve wordt zodanig aangepast dat alle vogels in deze fase onomkeerbaar bedwelmd zijn.
 10.4. Vóór elke sessie en minstens dagelijks wordt de ruimte op lekken getest en worden de drukmeters gekalibreerd.
 10.5. De gegevens over de absolute vacuümdruk, de tijdsduur van de blootstelling, de temperatuur en de vochtigheidsgraad worden ten minste één jaar bewaard.”.
 2)
 In bijlage II wordt het volgende punt 7 toegevoegd:
 „7. Bedwelming door luchtdrukverlaging
 7.1. De uitrusting voor de bedwelming door luchtdrukverlaging is zodanig ontworpen en gebouwd dat de ruimte vacuüm kan worden gezogen waardoor een trage, geleidelijke drukverlaging mogelijk is met een afname van de beschikbare zuurstof, en op minimale druk gehouden kan worden.
 7.2. Het systeem is voorzien van faciliteiten om voortdurend de absolute vacuümdruk, de tijdsduur van de blootstelling, de temperatuur en de vochtigheidsgraad te meten, weer te geven en te registreren en geeft tevens een duidelijk zichtbaar en hoorbaar waarschuwingssignaal wanneer de druk afwijkt van de vereiste niveaus. De installatie is duidelijk zichtbaar voor het personeel.”.
 Artikel 2
 Deze verordening treedt in werking op de dag na die van de bekendmaking ervan in het Publicatieblad van de Europese Unie.
 Deze verordening is verbindend in al haar onderdelen en is rechtstreeks toepasselijk in elke lidstaat.
 Gedaan te Brussel, 16 mei 2018.
 Voor de Commissie
 De voorzitter
 Jean-Claude JUNCKER
 (1) PB L 303 van 18.11.2009, blz. 1.
 (2) EFSA Journal (2017); 15(12):5056.


text:
En Cuba se realizaron elecciones parlamentarias el domingo 20 de enero de 2008 para elegir a los 614 integrantes de la Asamblea Nacional.De acuerdo con el sistema electoral cubano, se postuló a un único candidato para cada cargo que resultó efectivamente electo si obtuvo el 50% de los votos a favor.
 Resultados
 Fidel y Raúl Castro fueron elegidos por más del 98% de los votos. El entonces vicepresidente Carlos Lage consiguió el 92,4% de los votos y el excanciller Felipe Pérez Roque un 93,7 %.
 Según precisó el diario Granma, 374 de los diputados elegidos nacieron luego del triunfo de la Revolución, mientras que 265 fueron mujeres. El cuerpo legislativo quedó conformado por 395 blancos, 118 negros y 101 mestizos.
 Principales candidatos
 Participación
 Referencias
 Enlaces externos
 Fotografías de las elecciones de la Agencia Cubana de Noticias
 Cuba
 2008
 Cuba en 2008


type: caselaw

text:
 26.3.2011
 SL
 Uradni list Evropske unije
 C 95/9
 Tožba, vložena 24. januarja 2011 – Air France proti Komisiji
 (Zadeva T-63/11)
 2011/C 95/14
 Jezik postopka: francoščina
 Stranki
 Tožeča stranka: Société Air France (Roissy Charles de Gaulle, Francija) (zastopnika: A. Wachsmann in S. Thibault-Liger, odvetnika)
 Tožena stranka: Evropska komisija
 Predlogi tožeče stranke
 Tožeča stranka Splošnemu sodišču predlaga, naj:
 —
 na podlagi člena 263 PDEU v celoti razglasi za ničen Sklep Evropske komisije C(2010) 7694 konč. z dne 9. novembra 2010 v zvezi s postopkom na podlagi člena 101 Pogodbe o delovanju Evropske Unije, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu, v zadevi COMP/39.258 – Zračni prevoz, v delu, ki se nanaša na družbo Société Air France, in razloge, na katerih temelji izrek tega sklepa;
 —
 razglasi za ničen vsaj člen 5(b) Sklepa C(2010) 7694 konč. z dne 9. novembra 2010, v katerem je bila družbi Société Air France izrečena globa, in razloge, na katerih ta člen temelji, ali na podlagi člena 261 PDEU zmanjša to globo na primeren znesek;
 —
 v vsakem primeru Evropski komisiji naloži plačilo celotnih stroškov.
 Tožbeni razlogi in bistvene trditve
 Tožeča stranka v utemeljitev tožbe navaja deset tožbenih razlogov, ki so v bistvu enaki ali podobni razlogom, navedenim v zadevi T-62/11, Air France-KLM proti Komisiji.